Aalborg Stiftstidende, 1845-01-24
Til Redacteuren for Aalborg Stiftstidende. Standsprivilegie- og Adelsvæsenet er i vor Tid saaledes hensjunken til Værdiløshed, at det næsten maatte ansees Synd for den Olie og Møie, det Blæk og den Sværte, der anvendes for at pudse Støvet af deslige gamle Pergamenter eller bringe den tarvelige Gorie af dem, som et modernere Aarhundredes Tomheds-Forfængelighed endnu har faaet skabt, frem for Publicum. En Mont, der saaledes i Danmark, idetmindste i Opinionen, er inddragen og knap har beholdt Prægets Navneværdi tilbage, hvorpaa endog mange forstandige Adelsbaarne selv i Praxis have renonceret, synes i det Høieste kun for Granskere i Oldtiden eller ancien regime's stundom opbukkende Addrateurer at beholde nogen Jnteresse tilbage. Da imidlertid Hr. Bergsøe har troet at burde udvide sine statistiske Samlinger om Danmark ogsaa til at give en saadan halvforglemt Liste over fødte Junkere og Frøkener Friskhed og Statscalenderens Udgiver virkelig har anseet det for Umagen værd at indlemme den med i Rang- og Personal-Statistiken: er det vistnok ogsaa ønskeligt, at der til et saadant Arbeides Fuldstændighed og Correcthed – baade for at oplyse grundede Pretensioner paa Adelsgiorien og tilbagevise de hidtil af den honette Ambitions-Phantasie laante leveres alle mulige Data og Oplysninger. Nogle saadanne vare os meddeelte til Avisens Nr. 9, og have, som af Ovenstaaende sees, vakt Hr. Bergsøes Uvillie. Vi vide, at Forfatterne ere et irritabile genus og skulle derfor intet have med Hr. B. Utilfredshed med vor Avises Supplement til hans Adelsværk, paa hvilket han synes at lægge en saa overordentlig sær Vægt. Vi maae imidlertid tillade os den bemærkning, at saalænge Docenternes Stand ikke er privilegeret, maa Enhver have Ret til at fremtræde med bemærkninger om et Forfatterværk. Vor Meddeler er en maaskee af Landets flittigste og omhyggeligste Samlere til Personalhistorien og at han ikke har havt nogen Anledning til at nævne sig som Forfatter, giver aldeles ingen Symptomer til Usikkerhed i det han har fremsat, ligesom et Navns Underskrift aldeles ikke er nogen i Regelen betryggende Caution for en Sætnings eller Oplysningers Rigtighed. Hr. Bergsøes formeentlige Berigtigelser af den tidligere Meddelelse maae vi ogsaa imødegaae med følgende meddeelte Contra-Berigtigelser: Beenfeld er vel uddød paa Sværdsiden, men paa Spindesiden lever endnu Nanny v. Beenfeld. Er Familien Beenfeld udeladt af Hr. Bergsøes Fortegnelse af den Grund, at den er uddød paa Sværdsiden, saa skulde han og have udeladt Familien Urne, hvis sidste Descendent uddøde med Amtmand Urne i Skanderborg i indeværende Aarhundrede. Glud og Tugen ere neppe uddøde. Endnu leve af førstnævnte Familie mange i Jylland, som ansee sig selv for dansk Adel. De ere ei heller anførte som uddøde i Fortegnelsen over uddøde danske adelige Familier i Dansk Adelsmagazin. Raben. Geheimeraad Sigfried Victor v. Raben optog vel ved at arve det Levetzaulske Fideicommis det Lewetzauske Navn, men dette gik kun i Arv fra ham til hans ældste Søn, Kammerherre Raben-Levetzau Hvitfeld og da denne døde uden mandlige Arvinger, til dennes Broder, Stænderdeputeret, Kammerherre, Raben-Lewetzau til Beldringe. – Den yngste af Geheimeraad v. Rabens Sønner, Stændersuppleant, Hoffægermester Josias v. Raben til Lekkende, har ikke Navnet Lewetzau. Er denne Familie v. Raben, ei dansk Adel, saa er Familien Raben-Levetzau, det heller ikke. During og Sames findes vel i dansk Adelslexicon, som naturaliserede uden at der udtrykkeligen nævnes, at det er som dansk Adel, men det maa dog have været Udgivernes Mening, da de ellers ei havde nogen Grund til at optage dem i dette Lexicon. Ere de blot, som Hr. Bergsøe mener, naturaliserede som Statsborgere, maa det Samme vel gjælde om Familien Anbert, som ogsaa anføres i dansk Adelslexicon som blot naturaliseret 1776, og dog er anført paa Hr. Bergsøes Liste. Linde de Friedenreich. Hofjunker Hans Peter de Linde, som den 11te Juli 1810 fik Tilladelse at fore Familien Friedenreichs Navn og Vaaben tilligemed sit eget, døde 183, som Jægermester og Forstembedsmand i et af Hertugdømmerne, efterladende sig Børn af sit Ægteskab med nuværende Kammerherre Mylius's Søster. Münnich. Af denne Familie lever endnu Rudolph Leopold v. Münnich, Capitain ved 3die Jægercorps (i Nyborg).¬